ไม่ขึ้นภาษีเน้นเพิ่มรายได้รัฐ
นายกรพจน์ กล่าวว่า พรรคมีนโยบายเศรษฐกิจโดยดูภาพรวมของประเทศ อาเซียนและทั่วโลก
19 ส.ค. 2554

นายกรพจน์ กล่าวว่า พรรคมีนโยบายเศรษฐกิจโดยดูภาพรวมของประเทศ อาเซียนและทั่วโลก 
เพื่อนำมากำหนดเป็นยุทธศาสตร์ของประเทศ ซึ่งได้มีการกำหนดนโยบายให้ครอบคลุมทุกมิติของทุกภาคเศรษฐกิจ เช่น เด็กเกิดมามั่นใจในชีวิต รัฐบาลดูแลเรื่องการศึกษา รักษาพยาบาลและดูแลเรื่องความมั่นคง จะมีเงินล้านในอีก 20 ปี พอจบการศึกษามีงานทำไม่เก็บภาษี 5 ปีแรก หรืออยากประกอบธุรกิจส่วนตัวก็มีนโยบายเถ้าแก่เงินล้านปลอดดอกเบี้ย 3 ปี และดึงเงินกู้นอกระบบมากู้ในระบบทั้งหมด รวมทั้งสร้างความสมดุลและเป็นธรรมให้กับเอสเอ็มอีและผู้ด้อยโอกาส




พรรคมีแนวคิดที่จะจัดสรรสินเชื่อในระบบการเงินให้สมดุลและเป็นธรรมมากขึ้น เนื่องจากปัจจุบันในระบบสถาบันการเงินมีการปล่อยสินเชื่อให้เอสเอ็มอี 3 ล้านราย คิดเป็นมูลค่าเพียง 56 แสนล้านบาท หรือคิดเป็นเพียง 56% ของรายได้ประชาชาติ เทียบสินเชื่อใหญ่เทียบไม่ได้ ทั้งที่เอสเอ็มอีเป็นพลังการขับเคลื่อนเศรษฐกิจมากที่สุด เพราะเป็นการจ้างงานได้มากที่สุด เป็นการผลักดันคนชั้นกลาง และสร้างเศรษฐกิจได้ยั่งยืน
ดังนั้น พรรคมีนโยบายผลักดันสินเชื่อให้เอสเอ็มอี 2 ล้านล้านบาท หรือ 20% ของจีดีพี ในขณะเดียวกันจะให้ความสำคัญกับสินเชื่อภาคการเกษตรมากขึ้น จากปัจจุบันธนาคารเพื่อการเกษตรและสหกรณ์การเกษตร (ธ.ก.ส.) มีการปล่อยสินเชื่อ 1.5 แสนล้านบาท คิดเป็น 1% ทั้งที่ภาคการเกษตรทำรายได้ประชาชาติ 20% 
ด้านตลาดทุนจะมีการสร้างความเป็นธรรมระหว่างเอสเอ็มอีกับบริษัทที่จดทะเบียนในตลาดหลักทรัพย์และบริษัทขนาดใหญ่ที่มีความได้เปรียบด้านการระดมเงินทุนและมีต้นทุนต่ำ และได้รับดอกเบี้ยที่ต่ำกว่าเอสเอ็มอี รวมทั้งอัตราการจัดเก็บภาษีที่ต่ำกว่าด้วย โดยบริษัทที่จดทะเบียนในตลาดฯ เสียภาษี 25% ส่วนบริษัทต่างชาติก็ได้สิทธิประโยชน์ด้านการยกเว้นภาษีจากสำนักงานส่งเสริมการลงทุน (บีโอไอ) 8 ปี ในขณะที่เอสเอ็มอีถูกเก็บภาษี 30% และต้องกู้เงินนอกระบบดอกเบี้ยสูง 45% ต่อเดือน ซึ่งหากพรรคได้เป็นรัฐบาลจะเข้ามาปรับระบบใหม่เพื่อให้ประเทศไทยขับเคลื่อนไปข้างหน้าได้อย่างมั่นคง ยั่งยืนและเป็นธรรม
นายกรพจน์ กล่าวยืนยันว่า พรรคไม่มีนโยบายที่จะขึ้นภาษี และมีช่องทางที่จะหารายได้เพิ่ม คือ 1.การเพิ่มประสิทธิภาพการจัดเก็บภาษีอีก 30-40% จะทำให้รัฐมีรายได้เพิ่มขึ้น 34 แสนล้านบาท
2.ดึงเศรษฐกิจนอกระบบเข้าสู่ระบบภาษี จากตัวเลขที่นักวิชาการคาดว่าเศรษฐกิจนอกระบบมี 50% ของรายได้ประชาชาติ หรือประมาณ 5 ล้านล้านบาท ถ้าสามารถดึงเข้าระบบภาษีมูลค่าเพิ่มได้เพียง 1 ล้านล้านบาท จะทำให้รัฐมีรายได้อีกประมาณกว่า 1 แสนล้านบาท
3.การเพิ่มประสิทธิภาพในการบริหารสินทรัพย์ของรัฐบาลทั้งที่ดินและหุ้น จะมีรายได้อีกมหาศาล
และ 4.ติดตามดูแลการใช้จ่ายภาครัฐให้เกิดความโปร่งใส ก็จะมีเงินเข้ามาอีกหลายแสนล้านบาท